b'\n_START_ARTICLE_\nDikobolttioktakarbonyyli\n_START_SECTION_\nOminaisuudet\n_START_PARAGRAPH_\nHuoneenl\xc3\xa4mp\xc3\xb6tilassa dikobolttioktakarbonyyli on oranssinkeltaista kiteist\xc3\xa4 ainetta. Yhdiste ei liukene veteen, mutta liukenee useisiin orgaanisiin liuottimiin. Kiinte\xc3\xa4ss\xc3\xa4 olomuodossa yhdisteen rakenteessa kumpaakin kobolttiatomia ymp\xc3\xa4r\xc3\xb6i viisi karbonyyliligandia. N\xc3\xa4ist\xc3\xa4 ligandeista kaksi on sitoutunut kumpaankin kobolttiatomiin muodostaen niin kutsutun siltarakenteen. Liuoksissa yhdisteen rakenne on tasapainossa toisen rakenteen kanssa. T\xc3\xa4ss\xc3\xa4 rakenteessa kumpikin kobolttiatomeista on sitoutunut nelj\xc3\xa4\xc3\xa4n karbonyyliligandiin ja my\xc3\xb6s kobolttiatomien v\xc3\xa4lill\xc3\xa4 on sidos. Dikobolttioktakarbonyyli voidaan pelkist\xc3\xa4\xc3\xa4 vedytt\xc3\xa4m\xc3\xa4ll\xc3\xa4 kobolttitetrakarbonyylihydridiksi. Yhdiste reagoi helposti ilman hapen kanssa.'